
Συνδυάζοντας τις ιστορικές σας γνώσεις με τις απαραίτητες πληροφορίες από το κείμενο που σας δίνεται:
α. να παρουσιάσετε τους όρους της ελληνοτουρκικής Σύμβασης που ρύθμιζε την ανταλλαγή των πληθυσμών μεταξύ Ελλάδας και Τουρκίας μετά τη Μικρασιατική Καταστροφή.
(μονάδες 15)
β. να προσδιορίσετε τον χαρακτήρα της σύμβασης. 
(μονάδες 10)
Μονάδες 25
ΚΕΙΜΕΝΟ
[bookmark: _Hlk127018834][bookmark: _Hlk126740401][bookmark: _Hlk126740440][bookmark: _Hlk127018897]Στη Συνθήκη της Λωζάννης ενσωματώθηκε και η σύμβαση για την υποχρεωτική ανταλλαγή των πληθυσμών μεταξύ Ελλάδας και Τουρκίας του Ιανουαρίου 1923. Πρόκειται για μια από τις πιο επώδυνες διεθνείς συμφωνίες της ανθρώπινης ιστορίας, η οποία προέβλεπε την υποχρεωτική – όχι απλώς την εθελουσία – ανταλλαγή των Ελλήνων της Τουρκίας (που αναφέρονταν ως «Τούρκοι υπήκοοι, ελληνικού ορθόδοξου θρησκεύματος») και των μουσουλμάνων της Ελλάδας (που αναφέρονταν ως «Έλληνες υπήκοοι, μουσουλμανικού θρησκεύματος»). […] Εξαιρούνταν από την ανταλλαγή από τη μία πλευρά οι Έλληνες (οι οποίοι αναφέρονται έτσι) της Πόλεως, της Ίμβρου και της Τενέδου και από την άλλη πλευρά οι μουσουλμάνοι της Δυτικής Θράκης (και οι μουσουλμάνοι Τσάμηδες της Ηπείρου, που δεν αναφέρονταν, όμως σαφώς στη σύμβαση). […] Η σύμβαση του Ιανουαρίου 1923, με τον υποχρεωτικό της χαρακτήρα, σηματοδοτούσε την πλήρη επικράτηση της κεμαλικής αντίληψης του εθνοκαθαρμένου κράτους και της αποχώρησης των «εχθρικών πληθυσμών», την οποία ο Κεμάλ επέβαλε στην ηττημένη Ελλάδα.

